Karakurt-klassi korvett

Karakurt-klassi korvett, Projekt 22800 (vene keeles Малый ракетный корабль проекта 22800 «Каракурт») on Venemaal valmistatud moodne lahinguotstarbeline sõjalaev-korvett. Venemaa klassifikatsiooni järgi on see väike raketilaev.

 Kirjeldus 
pisi|Burja veeskamine
 Pikkus: 67 m
 Laius: 11 m
 Süvis: 3,3 m
 Veeväljasurve: 800 t
 Kiirus: 30 sõlme
 Relvastus: 1 × 76,2 mm või 100 mm kahur, 1 × õhutõrjeraketikompleks Pantsir-M või esimesel kahel laeval 2 × 30 mm automaatkahurit AK-630 koos kantavate õhutõrjerakettidega, 8 püst-raketišahti (Kalibr või Oniks), 2 × 14,5 mm kuulipildujat, UAV Orlan-10. 

Karakurt-klassi laevad on väikeste mõõtmetega, kuid tugeva raketirelvastusega ja üsna kiired. Allveetõrjerelvastus on samas nõrgem, piirdudes vaid seiserüsteemi ja kantavate süvaveegranaadiheitjatega. Nende merekindlus on märksa suurem Bujan-M-klassi korvettidest ja samas on neil natuke suurem süvis. 

Ühe Karakurti hinnaks on arvestatud 2017. a hindades u 2 miljardit rubla (u 24 miljonit eurot 2020. aasta kursiga). See ei ole taolise võimekusega sõjalaeva kohta tegelikult kallis, võimaldades Venemaal mereväe võimekust soodsalt moderniseerida. Koos Stereguštši-klassi korvettidega kompenseeritakse nii vähemalt ajutiselt ka moodsate ja kallite avamere-ookeanilaevade (fregatid, hävitajad) puudust.

 Ajalugu 
Karakurt-klassi korvetid on pikendatud kerega edasiarendus 2001. aastal tellitud, kuid pooleli jäänud raketikaatrist projekt 12300 Skorpion, mille esimene alus pidanuks valmima 2005. aastal. Inspiratsiooni on saadud ka Bujan-M-klassi (Малые артиллерийские корабли проекта 21630 «Буян») korvettide kujust.

Karakurtid on plaanitud välja vahetama vananenud Nanuchka-klassi korvette (raketilaevu) ja Tarantul-klassi raketikaatreid.  

2 esimest laeva, Mõtištši (algselt Karakurt) ja Sovetsk (algselt Taifun), on arvatud teenistusse 2018.–2019. aastal ja vähemalt 5 järgmist on 2020. aasta seisuga veesatud. 3–5 laeva on plaanitud Balti laevastikku.

Kokku on plaanitud valmistada 18 Karakurt-klassi laeva.

 Laevad 
Kokku on plaanitud 18 seda klassi laeva.

 Jrknr Nimi Parda-tähis Teenistusse võetud Laevastikukoondis Staatus Teenistusest välja arvatud Märkused, saatus 1 Mõtištši 567 17.12.2018 Balti laevastik Teenistuses   Algne nimi Uragan 2 Sovetsk 577 12.10.2019 Balti laevastik Teenistuses  Algne nimi Taifun 3 Odintsovo 584 21.11.2020 Balti laevastik Teenistuses  Algne nimi Škval 4 Kozelsk  Plaanis 2026 Balti laevastik Veesatud  Algne nimi Štorm 5 Ohotsk  Plaanis 2028 Balti laevastik Veesatud   6 Vihr  Plaanis 2030 Balti laevastik Veesatud   7 Kaluga 578 Plaanis 2024 Balti laevastik Veesatud  Algne nimi Burja 8 Tsiklon 633 12.07.2023 Musta mere laevastik Uputatud 19.05.2024  9 Askold  Plaanis 2024 Musta mere laevastik Veesatud  Algne nimi Musson 10 Amur  Plaanis 2024 Musta mere laevastik Veesatud  Algne nimi Passat 11 Tutša  Plaanis 2024 Musta mere laevastik    12 Taifun  Plaanis 2025 Musta mere laevastik    13 Ržev  Plaanis 2026 Vaikse ookeani laevastik    14 Udomlja  Plaanis 2026 Vaikse ookeani laevastik    15 Storm  Plaanis Vaikse ookeani laevastik    16 Uragan  Plaanis Vaikse ookeani laevastik    17   Plaanis     18   Plaanis    

 Vaata ka 
 Stereguštši-klassi korvett
 Bujan-M-klassi korvett
 Visby-klassi korvett
 Karakurt ehk Latrodectus tredecimguttatus

 Välislingid 

 Navyrecognition.com: The project 22800 karakurt class guided missile corvettes under construction
 Navaltoday.com: Russia commissions lead Karakurt-class corvette Mytishchi

Kategooria:Sõjalaevaklassid
Kategooria:Venemaa Föderatsiooni sõjalaevad